ཡར་རྒྱས་གོང་འཕེལ་ནི་དམིགས་ཡུལ་གཅིག་ཡིན་པ་དང་བདེ་འཇགས་ཡང་དེ་བཞིན་ཡིན།དུས་རབས་གཅིག་ཙམ་གྱི་རིང་ནུབ་གོ་ལ་ཕྱེད་ཀའི་ཕྱི་ལོགས་སུ་ཨ་མེ་རི་ཀའི་ཐབས་ཇུས་ལ་རྩ་བའི་དམིགས་ཡུལ་གཅིག་ཡོད།དེ་ནི་ཡོ་རོབ་དང་ཨེ་ཤི་ཡ་གླིང་ཆེན་ནས་འབུར་ཐོན་སྟོབས་ལྡན་རྒྱལ་ཁབ་དེ་འདྲས་དམག་དཔུང་འཆར་འགོད་བྱས་ཏེ་ཨ་མེ་རི་ཀའི་མཐའ་སྐོར་གྱི་རྒྱ་མཚོར་སྙོབ་པ་དང་ཨ་མེ་རི་ཀའི་གླིང་ཆེན་དེའི་བདེ་འཇགས་ལ་ཉེན་ཁར་མ་ཡོང་བའི་སྔོན་འགོག་བྱེད་པར་ཁོང་ཚོར་ཆོད་སེམས་བརྟན་པོ་ཡོད།ཕྱི་ལོ་༡༩༡༧་ལོར་བཙན་རྒྱལ་འཇར་མན་རྒྱལ་ཁབ་ཀྱིས་ཡོ་རོབ་ཁྱོན་ཡོངས་ཀྱི་ཐོན་ཁུངས་ལ་དབང་སྒྱུར་བྱས་པ་དང་དེ་ལ་རྒྱལ་ཁབ་སུས་ཀྱང་འགྲན་ཟླ་བྱེད་མི་ཐུབ་པའི་སྐབས་སུ་ཨ་མེ་རི་ཀར་ཉེན་ཁ་སླེབས་པའི་བློ་འཚབ་སྐྱེས་ཡོད།ཕྱི་ལོ་༡༩༤༡་ལོར་ཡང་ཁོང་ཚོར་ནཱ་ཙེ་འཇར་མན་དང་བཙན་རྒྱལ་འཇར་པན་གཉིས་ལ་རྒྱལ་ཁ་ཐོབ་པའམ་ཐོབ་སྲིད་པར་འཇིགས་སྐྲག་བྱུང་ཡོད།ཕྱི་ལོ་༡༩༤༥་རྗེས་སུ་སོ་ཝེ་ཏྲི་ར་ཤི་ཡ་ཕྱོགས་ནས་ཉེན་ཁ་ཆེ་ཤོས་དེ་སླེབས་ཡོད་པ་དང་།གལ་སྲིད་ར་ཤི་ཡས་ཡོ་རོབ་ནུབ་མ་དང་འཇར་པན་གྱི་སྟོབས་ཤུགས་གཙོ་བོ་ཁག་ལ་སྟངས་འཛིན་བྱེད་ཐུབ་པ་ཡིན་ན་དེ་ལས་ཀྱང་ཉེན་ཁ་ཆེ་བ་ཞིག་སླེབས་ཀྱི་ཡོད།དེ་བས་དུས་རབས་ཉི་ཤུ་བའི་ངང་ཁོང་ཚོས་ཐེངས་གསུམ་ལ་ཚད་མེད་པའི་ཐོན་ཁུངས་བེད་སྤྱོད་དང་།འགྲོ་སོང་ཕོན་ཆེན་པོ་བཏང་བ།འཇིགས་སུ་རུང་བའི་ཉེན་ཁ་སོགས་ལ་གདོང་ལེན་བྱས་ཏེ།ཨོ་རོབ་དང་ཨེ་ཤི་ཡ་ནང་འབུར་དུ་ཐོན་བཞིན་པའི་སྟོབས་ཆེན་རྒྱལ་ཁབ་རྣམས་ཀྱིས་ཨ་མེ་རི་ཀས་རྒྱལ་ཁབ་ལ་སྡིགས་ར་སྐུལ་པར་སྔོན་འགོག་བྱས་ཡོད།འདི་ནི་ད་ལྟ་ཡང་ནུབ་གོ་ལ་ཕྱེད་ལས་བརྒལ་བའི་མངའ་ཁུལ་དུ་ཨ་མེ་རི་ཀའི་ཐབས་ཇུས་ཀྱི་དམིགས་ཡུལ་མཐར་ཐུག་ནི་རང་འཇགས་ཡིན།ཨ་མེ་རི་ཀའི་བདེ་འཇགས་ལ་འཛམ་གླིང་ཕྱོགས་གང་ས་ནས་འབུར་དུ་ཐོན་བཞིན་པའི་སྟོབས་ལྡན་རྒྱལ་ཁབ་རྣམས་ནས་རྡུལ་ཕྲན་མཚོན་ཆའི་གཏོར་རྒོལ་གྱིས་གཙོས་ཨ་མེ་རི་ཀའི་གླིང་ཆེན་ལ་ཐད་ཀར་དམག་དཔུང་གི་ཉེན་ཁ་མ་ཡོང་བའི་སྔོན་འགོག་བྱེད་རྒྱུར་གཙོ་བོ་ཞིག་ཏུ་གྱུར་ཡོད།